google/wiki40b huggingface dataset:
Albulina

Utseende

Små blåvinger. Hannene er vanligvis skinnende blå eller blåfiolette på oversiden, hunnene mørkbrune, ofte med blåaktig skjær. Undersiden er lys grå, med hvite, svarte og ofte også oransje flekker.

Levevis

Mange av Albulina-artene lever i kalde miljøer, som høyfjellet og langt mot nord. De finnes i åpne miljøer, for eksempel på myrer.
Larvene lever på planter i erteblomstfamilien (Fabaceae) og lyngfamilien (Ericaceae).

Utbredelse

Gruppen er utbredt i Palearktis, dessuten når én art til det nordvestligste Nord-Amerika (Alaska).
Xu Jingjiang

Xu Jinjiang (eller muligens Xu Zhenjiang, død tidlig 1988) var kinavalgt og -ordinert katolsk biskop av erkebispedømmet Shenyang i provinsen Liaoning i Folkerepublikken Kina fra 1981 til sin død.
Han var blant de biskoper som ble bispeviet uten pavelig mandat i Folkerepublikken Kina 1958-1964. Den i Romas øyne illegitime, men gyldige, bispevielsen, ble foretatt 24. juli 1981 i Beijing med den selv kinavalgte/ordinerte «patriotiske» biskop Joseph Zong Huaide av Jinan som hovedkonsekrator.
Biskop Xu var også rektor for presteseminaret i Shenyang.
Nordre Russøya

Nordre Russøya er ei øy som er med og utgjør Russøyane, på Svalbard. Øyene ligger i Murchisonfjorden rett vest for Nordaustlandet, og er en del av Gustav V Land. Den er en del av Nordaust-Svalbard naturreservat.
Arealet av øya er om lag 1 km².
Pinganguo

Ping'anguo (kinesisk: 平安果, pinyin: píngānguǒ) er en nyere kinesisk juleskikk, som i Kina gjerne oppfattes som vestlig.
Ofte meget foreseggjorte epler gis som julegave. Skjønt det å gi gaver til jul, desidert er en utenlandsk tradisjon, likesom selve julen tilhører en religion som av kinesere oppfattes som utenlandsk, er det ordspillet som gjør epler til attraktive gaver ikke noen import.
Det kinesiske ord for juleaften er pinganye (平安夜), eple er på kinesisk pingguo (苹果, píngguǒ). På typisk kinesisk manér kombineres dette til pinganguo = (fredens frukt).
Leveringstjenester tilbyr epler i edle forpakninger; noen epler kan ha blitt påført skrifttegnene 平安果. Det forekommer også pakker med et rødt eple og en appelsin - igjen er det et ordspill med på gang: Det kinesiske ordet for appelsin, cheng, kan med samme uttale også bety rettskaffenhet og ærlighet.
Noen har gjort det til et ritual å kjøpe et kinesisk eple for 24 ti-fen-mynter, hver mynt gitt av en annen person. Ti fen (十分 shifen) høres også ut som ordene for oppriktighet (诚) og suksess (成), og 24 er dagen i desember juleaften faller på.
Draculas datter

Draculas datter er et musikkalbum med Jannicke, som ble utgitt i 1983.
Haverford College

Rangeringer

U.S. News & World Report rangerte Haverford College som nummer 8 blant liberal arts-collegene i USA i 2015,  Forbes plasserte det på 9.-plass blant alle colleger i USA, mens Washington Monthly rangerte det som nr. 11 av amerikanske liberal arts-colleger i 2014.
Haverford College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
HTC Incredible S

HTC Incredible S er en Android-basert mobiltelefon fra HTC. 
Operativsystemet på telefonen er Android versjon 2.2 Froyo, som kan oppgraderes til versjon 2.3 ved hjelp av telefonens menysystem. Incredible S ble lansert av HTC 15. februar 2011 på mobilmessen MWC 2011 i Barcelona, og overtar etter HTC Incredible, som dog aldri har blitt markedsført i Norge. Den har en Super-LCD touchskjerm på fire tommer. Menysystemet er HTCs brukergrensesnitt Sense, og kameraet er på åtte megapiksler.
Røed naturminne

Røed naturminne er et 90 m² stort område på gnr. 4, bnr. 3 og 5 i Vestby kommune, Akershus fylke. Stedet er fredet på grunn av berggrunen, der det er en sjelden eruptivgang med kulestruktur. Stedet ble fredet 7. mars 1980.
Basilan

Politisk inndeling

Basilan er delt i 2 "city" (bykommune) og 9 "municipalities" (landkommuner).
Parevander

Utseende

Middelsstore, avlange, brungule og svarte trebukker. Artene etterligner trolig giftige biller i familien rødvinger (Lycidae). Antennene er svarte, noe kraftige, omtrent så lange som kroppen. Pronotum er sekskantet, vanligvis brungult eller brunrødy med svarte lengdestriper. Dekkvingene er jevnbrede, oftest med svart spiss og gjerne også et svart tverrbånd og mer eller mindre tydelige, opphøyde lengderibber. Beina er tynne, middels lange.

Utbredelse

Slekten er utbredt fra det sørligste USA i  nord til Costa Rica i sør.
Skaun Boligbyggelag

Skaun Boligbyggelag  ble etablert 15. mars 1989 og var et boligbyggelag som opererte i Skaun i Trøndelag og samarbeidet med boligbyggelagene Orkdal Boligbyggelag og Melhus Boligbyggelag. I 2009 fusjonerte Skaun Boligbyggelag med Trondheim og Omegn Boligbyggelag. 
Skaun BBL hadde 250 medlemmer og forvaltet 81 boliger i 4 borettslag (2006).
Philippi-samlingen

Philippi-samlingen er en samling av geistlige, religiøse og åndelige hodeplagg.

Samlingen

Philippi-samlingen er en privat samling satt sammen av gründeren Dieter Philippi, administrerende direktør i et tysk telekommunikasjonsselskap. Samlingen oppbevares i Kirkel.
Hovedfokus for samlingen er på mer enn 500 hodeplagg hentet fra kristendommen, islam, jødedommen, caodaisme, shintoisme, buddhisme, sikhisme, frikirkene, sufisme, anabaptisme og andre trossamfunn.
Videre inneholder samlingen mer enn 100 gjenstander som brukes som tilbehør for geistlige og kirkelig formål. Blant disse er sko fra paven, pavelige hansker, pallia, smykkekors, bisperinger, gjenstander fra det pavelige porselen, belter, skjerf som kardinaler bruker med mere.
Samlingen har også 52 store smykkekjeder eller lenker til brystkorsene. Innenfor den romersk-katolske kirken bruker både paven, kardinaler og biskoper kors rundt halsen som en del av sin geistlige drakt.

Tilgjengelighet

Samlingen var per 2013 ikke utstilt offentlig. Samlingen finnes i Kirkel i Saarland i Tyskland.

Idé og intensjon

Opprinnelig ble hodeplagg brukt for beskyttelse, men etterhvert fikk de også en signifikant funksjon for å definere brukerens rolle i samfunnet: hodeplagg indikerer en persons opprinnelse, status, yrke, tilhørighet og hierarki/sosiale klasse. Etterhvert begynte man også å bruke hodeplagg for å pynte seg.
Religiøse og geistlige hodeplagg representerer bare en liten del av alle hodeplaggene i samlingen. For de som er kjent med den aktuelle betydningen av disse hodeplaggene, er det mulig å bestemme tilhørighet og status av embetsmenn ut fra hattene de bruker. I tillegg har noen hodeplagg en dekorativ funksjon, siden de er laget av dyre, sjeldne eller verdifulle materialer. I dag er den beskyttende funksjonen ikke så fremtredende lenger.

Utstillinger

Eieren av samlingen stiller leilighetsvis ut deler av samlingen på ulike steder i verden.
Fly to the Sky

Medlemmer

Hwang Yoon-suk, bedre kjent som Hwanhee eller «Fany», er født 17. januar 1981. Han er kanskje mest kjent for sin karakteristiske mørke stemme. Hwanhee ble oppmuntret av en som jobbet for SM Entertainment til å komme på en audition etter å ha blitt hørt på en festival på sin videregående skole. 
Brian Gintaek Joo er født 10. januar 1981. I motsetning til Hwanhee, som er født og oppvokst i Sør-Korea, kommer Brian selv fra New Jersey. Uten at han selv visste det ble Brian skrevet opp av en venn for en audition hos Brothers Entertainment (samme firma som oppdaget Tony Ahn fra H.O.T. og Andy Lee fra Shinhwa). 21. november 1999 fikk Brian den offisielle debuten sammen med Hwanhee i Fly to the Sky.

Historie

Fly to the Sky fikk sin offisielle debut den 21. november på LOG-IN H.O.T. show og SM music festival 99. Det første albumet til duoen kom 9. desember samme år under tittlen Day by Day. Dette albumet med sine ballader og popbaserte låter gjorde at Fly to the Sky skilte seg ut fra andre unge grupper som spilte mer teknobaserte låter. Albumet ble en suksess og solgte mer enn 250 000 kopier over hele Sør-Korea. i 2000 fikk duoen prisen for «beste nykommer» i Rhythm and blues-sjangeren.
Psephenidae

Utseende

Små til middelsstore (1,5 – 8 mm), ovale, mer eller mindre flate biller. Kroppen er lite sklerotisert (myk) og de voksne dyrene er temmelig skjøre. Antennene er ganske lange og sagtakkede eller kamformede. Hodet er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. Brystskjoldet (pronotum) er ganske lite og kort, sterkt tilsmalnet framover. Dekkvingene er brede og flate, ofte med dype punktstriper. Beina er slanke, føttene er tynne og fem-leddete. Larvene ("water pennies") er flate med ovalt omriss. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår.

Levevis

Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.
Svartvingeglente

Taksonomi

Svartvingeglente regnes som typeart og har tradisjonelt blitt betraktet til et artskompleks sammen med australglente (E. axillaris) og hvithaleglente (E. leucurus). De tre har tidvis også blitt regnet som konspesifikke, men fuglene skiller seg i såvel i utfarging av fjærdrakten, som i morfologi og atferd.

Biologi

Svartvingeglente er ganske liten fugl som kan minne om en falk. Arten måler 30–37 cm og veier typisk 197–277 g. Vingespennet 77–92 cm.
Fjærdrakten er i hovedsak hvit og grå. Vingene har karakteristiske sorte skulderflekker (synlig med sammenslåtte vinger)  og er spisse, men brede, og stjerten er kort og tvert avskåret. Ryggsida er lysegrå og buksiden hvit. Hodet er hvitt med lys grå krone.
Når arten jakter flyr den langsomt i 15–20 meters høyde. Den sirkler som en kjerrhauk, men flukten minner mest om jordugle eller svartterne. Av og til stiller den som en tårnfalk, og den speider også ofte etter bytte fra en tretopp eller høyspentledning. Byttene er hovedsakelig små pattedyr som fanges på bakken, men den tar også småfugler og krypdyr.
Svartvingeglente finnes i ulike typer åpent og halvåpent landskap fra halvørken til lysninger i skog. Den er utbredt i hele Afrika sør for Sahara og i Asia fra Pakistan til Sør-Kina og Ny-Guinea. I Vest-Palearktis forekom arten tidligere bare på Den iberiske halvøy og i Maghreb og Nildalen. Etter 1990 har arten ekspandert, og den hekker nå også i sørvestlige Frankrike, Irak og Iran.
Fremvisningskontroller

En fremvisningskontroller (engelsk: video display controller eller VDC) er en integrert krets som er hovedkomponenten i en videosignal-generator, et utstyr som sørger for produksjon av komposittvideo i en datamaskin eller et videospill. Noen kontrollere genererer også et lydsignal. Fremvisningskontrollere ble brukt i hjemmedatamaskiner i 1980-årene og i enkelte eldre videospill.
Aller Holding

Historie i Norge

I 1897 ble «A/S Norsk Familie-Journal» etablert av den danske familien Aller, med en aksjekapital på kr. 30 000,-. Bedriften startet sin virksomhet i Th. Meyersgt. 72 på Grünerløkka i Oslo.  Den startet med å utgi en norsk utgave ev det danske bladet «Illustreret Familie-Journal», Omtrent samtidig startet det helnorske bladet Norsk Familie-Journal. De to bladene konkurrerte om lesere i 15 år, inntil  «A/S Norsk Familie-Journal» kjøpte opp den norske konkurrenten.
I 1984 ble «Se og Hør» skilt ut som et eget selskap, og i 1991 skilte forlags-og trykkerivirksomheten lag og «Aller Trykk A/S» ble etablert.

Virksomhet i Norge

Allerkonsernet er et av Nordens ledende forlagshus med en samlet omsetning på kr 4,1 milliarder kroner. I Norge har Allergruppen en omsetning på 1,1 milliarder og omkring 400 ansatte. Kjernevirksomheten er utgivelse av blader og magasiner, nettpublikasjoner og bøker. Hver uke selges det 700.000 blader som leses av over 3 millioner mennesker, og konsernets nettsteder har over 1 million unike brukere ukentlig. 
I Allergruppen inngår Aller Media AS som morselskap. Datterselskaper er  Grieg Media AS og HS Media AS. Aller Internett AS og Epla AS som tidligere var datterselskaper av Aller Media ble i september 2012 infusjonert i morselskapet. Joint venture med Eniro vedrørende Scandinavia Online (50%). Konsernet har to eierandeler i Bladcentralen, Norges ledende distribusjonsselskap. 
Konsernet utgir Se og Hør, KK, Allers, Henne, Topp, Vakre Hjem og Interiør, På TV, Vi over 60, Autofil, Båtmagasinet, Jeger, Hund & Våpen, Samler & Antikkbørsen, kryssord- og oppgaveblader samt bøker.
Saudefaldene

A/S Saudefaldene er et norsk kraftselskap etablert i 1913 for å bygge ut og drive vannkraftverk i Saudavassdraget i Sauda, Rogaland. Selskapet ble kjøpt av Elkem i 1981. I januar 2011 solgte Orkla Elkem til kinesiske Bluestar mens aksjeposten i Saudefaldene ble beholdt av Orkla.
Selskapet startet kraftstasjonen Sauda I i 1919, Sauda II i 1922, Sauda III i 1930, Storlivatn kraftverk i 1967 og Sønnå kraftverk i 2008. Sigurd Kloumann var selskapets første direktør. I 2005 startet en opprusting og utvidelse av kraftverkene som ble ferdigstilt i 2009. De opprinnelige kraftverkene Sauda I og Sauda III er lagt ned.
23. september

Navnedag

Snefrid og Snorre. 
Navnedagen er etter Snorre Sturlason, som døde denne dagen i 1241.
Aguingay

Aguingay eller Agingay er en legendarisk skikkelse i filippinsk mytologi, knyttet til Sorsogon. Hun var den kvinnelige ledsager til Bulusan-krigeren i byen Bulusans mest populære folklore. Hun er hovedskikkelsen i det episke eventyret Si Bulusan nan Si Aguingay, som antas å ha vært kjent i flere hundre år før de første spanjoler satte sine ben i landet.

Si Bulusan nan Si Aguingay-festivalen

Hvert år avholdes festivalen Si Bulusan nan Si Aguingay i byen Bulusan, dagen før selve byens fiesta som er på den 25. juli. Festivalen er en parade med legendens skikkelser i forseggjorte drakter.
Ki (kana)

Herkomst

Både き og キ stammer fra kanji-tegnet 幾, som ble forenklet for å kunne anvendes i sammenhengende håndskrift.

Varianter

Disse to typer kana kan bli modifisert med dakuten, til ぎ i hiragana, ギ i katakana – og dermed også Hepburn-romanisert til gi.
Handakuten-tegnet ゜ finnes sjelden sammen med ki i skriftlig japansk. Tegnet blir imidlertid ofte brukt av lingvister for å antyde den nasale uttalen [ŋi].
Innstiftelsesordene

Innstiftelseordene er knyttet til de bibelske tekster om hvordan Jesus Kristus innstiftet nattverden ved sitt siste måltid (nattverden) med disiplene. Ordene gjengis i de tre synoptiske evangelier, det vil si i Matteus 26,26-28, Markus 14,22-24 og Lukas 22,17-20, og i 1 Kor. 11,23-25.
Ordene inngår i både østlige og vestlige  liturgier. Siden middelalderen har den katolske kirke uttrykkelig knyttet selve konsekrasjonen til prestens uttale av innstiftelseordene under den eukaristiske bønn, mens de østlige kirkene har en særskilt epiklese.
Ordene omtales noen ganger rett og slett som verba (latin for «ordene»). I den katolske kirke tales det også om forvandlingsordene.

De ortodokse kirker og kirkene av de tre konsiler

Også de ortodokse kirker, og de orientalske kirker av de tre konsiler (i årene 325 - Nikea, 381 - Konstantinopel, og 431 - Efesus; av armensk, syrisk, koptisk og gheez tradisjon), bruker innstiftlelsesordene, og forstår deres bruk i teologisk forstand slik som den katolske kirke gjør.

Anglikansk tradisjon

Den følgende versjon av innstiftelsesordene er å finne i Book of Common Prayer, og benyttes innen Det anglikanske kirkefellesskap:
"For in the night in which he was betrayed, he took bread; and when he had given thanks, he broke it, and gave it to his disciples, saying, Take, eat, this is my Body, which is given for you. Do this in remembrance of me. Likewise, after supper, he took the cup; and when he had given thanks, he gave it to them, saying, "Drink ye all of this; for this is my Blood of the New Testament, which is shed for you, and for many, for the remission of sins. Do this, as oft as ye shall drink it, in remembrance of me."
Hamburgische Dramaturgie

Hamburgische Dramaturgie er et innflytelsesrikt verk om drama av Gotthold Ephraim Lessing, skrevet mellom 1767 og 1769. Verket definerte og navnga det nye faget dramaturgi. Det var ikke opprinnelig tenkt som en enhetlig bok, men som en serie av teateranmeldelser, som Lessing skrev mens han jobbet som verdens første dramaturg ved «Nasjonalteateret i Hamburg», Hamburgische Entreprise.
Idéen om å la Lessing kritisere deres eget arbeid var det Johann Friedrich Löwen som hadde, og teaterets viktigste eier og drivkraft Abel Seyler gikk i begynnelsen motvillig med på idéen, men ble senere meget entusiastisk over prosjektet.
Encina gasskraftverk

Encina gasskraftverk er et varmekraftverk i San Diego County i California, USA. Anlegget har en installert produksjonskapasitet på 965 MW, fordelt på 6 turbiner. Operatør er energiselskapet NRG Inc. 
Kraftverket stod ferdig utbygd i 1958, med utvidelser i 1973. Brenselkilden er naturgass, bare subsidiært brukes fyringsolje.
Habilitasjon

Habilitasjon (Habilitation) er et begrep som brukes i universitetssystemet på store deler av det europeiske kontinentet, og som innebærer at man kvalifiserer seg til de øverste stillingene ved universitetene (dvs. får professorkompetanse). Ordningen finnes i Frankrike, Tyskland, Sveits, og i en rekke østeuropeiske land, bl.a. Ungarn, Polen, Tsjekkia, Slovakia og Slovenia.
Det er en forutsetning at man fra før har tatt doktorgraden. Habilitasjonen skjer ved at kandidaten etter å ha kvalifisert seg gjennom publisering av vitenskapelige arbeider (den kumulative modellen), eller etter å ha skrevet en helt ny, lengre avhandling (opus magnum, latin 'stort verk'), forsvarer seg i offentlig disputas.
En person som har habilitert seg i Tyskland får venia legendi (sjeldnere: venia docendi) og blir privatdosent (Privatdozent). Dermed får vedkommende rett til å søke professorstillinger. Habilitasjonsordningen ble innført av Wilhelm von Humboldt i Preussen i 1809.
Brødrene Mozart

Plot

Regissøren Walter skal sette opp sin egen versjon av Wolfgang Amadeus Mozarts opera Don Juan på Kungliga Operan. I hans versjon er det guvernøren som dreper Don Juan og ikke omvendt! Filmen viser regissørens problemer med det stae ensemblet.

Om filmen

Brødrene Mozart har bl.a. blitt kjent gjennom koblingen til statsminister Olof Palme; det var denne filmen han så på Grand kino ved Sveavägen i Stockholm like før han ble drept. Palme hadde dessuten blitt tilbudt rollen som operasjefen av filmens regissør Suzanne Osten før innspillingen begynte i 1985. Han avslo fordi han synes filmen var alt for usympatisk. Rollen blei gitt til han som da var sjef for Svenska Institutet, Anders Clason.
Beck – I stormens øye

Handling

Martin Beck og hans kollegaer blir koblet inn etter funnet av et brent kvinnelik i jakten på en gruppe fredelige miljøforkjempere som i stedet viser seg å bedrive terrorisme over landegrensene. Utredningen blir vanskeliggjort av at SÄPO mistenker Gunvald Larsson for å være innblandet i mordet, da han kjente den kvinnen som man mistenker er den myrdede. Gunvald blir tvunget til å holde seg unna samtidig som han jakter på de virkelige morderne, hvis nye mål er et angrep som kan innebære en katastrofe med skjebnessvangre konsekvenser.
Muséet for den store fedrelandskrigen

Muséet for den store fedrelandskrigen (russisk: Обсуждение:Центральный музей Великой Отечественной войны) er et historiemuseum ligger på Poklonnaja-høyden  i Moskva. 
Museumsygningen ble tegnet av arkitekten Anatolij Poljanskij. Arbeid på muséet begynte 3. mars 1986 og det åpnet for publikum den 9. mai 1995. Muséet har utstillinger og minnesmerker om Andre verdenskrig, som er kjent i Russland som «Den store fedrelandskrigen».
Ved museets inngang ligger Zal Polkovodtsev («ledersalen»), som har bronsebyster av mottakere av Seiersordenen, den høyeste militære æresbevisning som ble delt ut i Sovjetunionen.
Sentralt i museet er Zal Slavy («æresgalleriet»). Dette rommet er laget i hvit marmor, og inneholder 11 800 navn over de som har fått utmerkelsen Helt av Sovjetunionen.
Svenska Dagbladets litteraturpris

Svenska Dagbladets litteraturpris, svensk litterær pris på 30 000 kroner (2007) som årlig blir utdelt av Svenska Dagbladet. Prisen ble innstiftet i desember 1944 da avisen feiret sekstiårsjubileum. Prisen ble delt ut første gangen i januar 1945 da prisvinnerne fra 1944 mottok sin pris. 
Juryen består (2014) av Paulina Helgeson, Anders Q Björkman, Ellen Mattson, Lina Kalmteg og Magnus Bremmer.
VM i innebandy 2018

Gruppespill

Gruppespillet foregikk fra lørdag 1. desember til tirsdag 4. desember.
Mars, Incorporated

Mars Limited

Mars Limited er navnet på den britiske grenen av Mars, Inc. Selskapet har hovedkvarter i Slough i England. Mars Limited produserer enkelte sjokoladetyper som ikke produseres  ved Mars, Inc. (blant annet Maltesers og Tunes).
Sjokoladen som i USA selges som Milky Way, selges i Europa som Mars. Den europeiske Milky Way, selges som 3 Musketeers i USA. For å gjøre forvirringen total; sjokoladen som tidligere het Mars i USA, er nå omdøpt til Snickers Almond Bar, og selges ikke i Europa.
Exit (2006)

Handling

En thriller som utspiller seg i Stockholms finansverden.
Lawrence (fornavn)

Etymologi

Lawrence er en variant av Laurence, som er en engelsk form av franske Laurent. Dette var igjen en kortform av Laurentius, som har opprinnelse som et romersk etternavn med betydningen «fra Laurentum». Laurentum var en by i antikkens Italia, og bynavnet er sannsynligvis avledet av latinske laurus, «laurbær». Formen Laurence er også mye brukt som kvinnenavn.
Larry er en engelsk kjæleform av Lawrence og Laurence.
Kuressaare lufthavn

Historie

Den første rullebanen ble bygget i siste halvdel av 1930-årene. Flyplassen ble offisielt åpnet 6. mars 1945. Flytrafikken økte de neste årene, og mellom 1949 og 1953 var det mellom 10 og 14 flygninger daglig mellom Kuressaare og Tallinn. I denne perioden fløy rundt 400 passasjerer til eller fra Kuressaare hver dag. Flyplassen fikk elektrisitet først i 1958. Dagens terminalbygning på flyplassen ble bygget i 1962. Rullebanen ble forlenget i 1976, og da ble også en ekstra rullebane bygget. Terminalbygningen ble modernisert i 2000.
Flyplassen er eid av AS Kuressaare Lennujaam (Kuressaare lufthavn). Selskapet eier også flyplassen på Ruhnu.
I 2004 reiste 15 669 passasjerer via Kuressaare lufthavn.
Røntgenfluorescens

Røntgenfluorescens, engelsk: X-ray fluorescence (XRF), er utslippet av karakteristiske sekundære (eller fluorescerende) røntgenstråler fra et materiale som har vært utsatt for bombardering med røntgenstråler eller gammastråler med høy energi. Fenomenet er mye brukt innen elementale– og kjemiske analyser, spesielt i undersøkelser av metaller, glass, keramikk og byggematerialer, og for forskning innen geokjemi, rettsmedisin og arkeologi.

Røntgenfluorescensanalyse

Røntgenfluorescensanalyse er en kjemisk analysemetode som brukes til nøyaktig bestemmelse av den kjemiske sammensetningen av blant annet metaller, legeringer, mineraler, bergarter, jordprøver og kunstig fremstilte materialer. Grunnstoffer i råolje kan også bestemmes direkte. Til dette kan man anvende en røntgenfluorescensspektrograf. Metoden går ut på at prøven som skal undersøkes bestråles med røntgenstråling og bestemmes ut fra den fluorenscenstrålingen som den sender ut. Fluorenscenstrålingen har bølgelengder som er karakteristiske for de grunnstoffene som prøven består av.
Brente mandler

Brente mandler er en konfekt som er enkelt å lage. Mandlene lages i en varm kjele med vann og sukker. I Tyskland er det vanlig å tilsette kanel i tillegg. Det finnes varianter av brente mandler med et tynt sjokoladetrekk.
I Norge, Sverige (brända mandlar) og Danmark (brændte mandler) er dette en juletradisjon.
Brente mandler lages i hele Europa, og i Syd-Europa er det vanlig å spise brente mandler hele året.